*Projekts*

Līdzdarbības līgums Nr.2.5.-8-\_\_\_\_

Par atsevišķu valsts pārvaldes uzdevumu veikšanu

teātra jomā

# Rīgā      2017.gada \_\_\_.martā

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretārs **Sandis Voldiņš**, no vienas puses, un

**Biedrība „Latvijas Jaunā teātra institūts”** reģistrācijas Nr.40003412185, juridiskā adrese: Miera iela 39 – 2, LV – 1001, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes priekšsēdētāja **Gundega Laiviņa**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 5.2., 5.3. un 6.6.punktu,

ievērojot Kultūrpolitikas pamatnostādņu 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) 5.1.nodaļas „Kultūras kapitāla saglabāšana un attīstība, sabiedrībai līdzdarbojoties kultūras procesos” 5.1.6.apakšnodaļas „Prioritātes rīcības virzienu ietvaros veicamie uzdevumi un aktivitātes” 3.rīcības virziena „Nodrošināt Latvijas kultūras līdzdalību starptautiskajos kultūras procesos un sadarbības tīklos, kā arī sekmēt kultūras diplomātijas attīstību” 3.1.uzdevumu „Nodrošināt kultūras un kultūras mantojuma nozaru starptautisko sadarbību un konkurētspēju” un 3.2.uzdevumu „Veidot Latvijas pozitīvu tēlu ar kultūras diplomātijas līdzekļiem”,

ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu teātra jomā” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
	1. MINISTRIJA deleģē *Pilnvarotajai institūcijai* veikt šādus valsts pārvaldes uzdevumus teātra jomā (turpmāk – Pārvaldes uzdevumi):
		1. atlasīt un uzkrāt aktuālo informāciju un veicināt informācijas apriti teātra jomā:
			1. par konkrētiem pasākumiem, sadarbības projektiem, izglītības, finansējuma u.c. iespējām ārvalstīs Latvijas teātra nozares profesionāļiem;
			2. par Latvijas teātra nozares aktualitātēm, personālijām u.c. interesējošo informāciju ārvalstu sadarbības partneriem;
		2. sniegt metodisko palīdzību teātra nozares institūcijām un speciālistiem, organizējot seminārus, konsultācijas un profesionālās apmācības programmas:
			1. rīkot starptautiskus tālākizglītības seminārus, lekcijas un meistardarbnīcas;
			2. sniegt individuālas konsultācijas nozares profesionāļiem;
		3. veidot un attīstīt starptautisko sadarbību un pārstāvēt Latvijas teātra nozari starptautiskās sadarbības organizācijās un projektos:
			1. organizēt ārvalstu teātra speciālistu, producentu vizītes Latvijā ar mērķi iepazīstināt ar Latvijas teātra aktualitātēm;
			2. Latvijas teātru un atsevišķu mākslinieku, producentu u.c. līdzdalību starptautiskos projektos.
	2. Pārvaldes uzdevumu veikšanas laiks ir 2017., 2018. un 2019.gads.
	3. Pārvaldes uzdevumu veikšanas vieta ir Latvija un ar Pārvaldes uzdevumu veikšanu saistītās ārvalstis.
2. **Valsts pārvaldes uzdevumu izpildes kārtība un sasniedzamie rezultāti**
	1. *Pilnvarotā institūcija* apņemas atlasīt, uzkrāt, sagatavot, tulkot un izplatīt aktuālo informāciju teātra jomā:
		1. pastāvīgi, ne mazāk kā 4 (četras) informācijas vienības mēnesī un ne mazāk kā 100 (viens simts) adresātiem mēnesī par konkrētiem pasākumiem, sadarbības projektiem, izglītības, finansējuma u.c. iespējām ārvalstīs Latvijas teātra nozares profesionāļiem;
		2. pastāvīgi, ne mazāk kā 4 (četras) informācijas vienības mēnesī un ne mazāk kā 12 (divpadsmit) adresātiem mēnesī par Latvijas teātra nozares aktualitātēm, personālijām, u.c. interesējošo informāciju ārvalstu sadarbības partneriem;
		3. pēc pieprasījuma sniegt MINISTRIJAI informāciju par teātra nozares starptautiskiem pasākumiem, festivāliem un kultūrpolitiskiem jautājumiem;
		4. uzturēt internetā tīmekļvietni, ar ne mazāk kā 8 (astoņiem) jauniem ierakstiem mēnesī, regulāri pilnveidot informāciju (datu bāzi un aktuālo informāciju) latviešu un angļu valodā un pastāvīgi nodrošināt iespēju izvietot bezmaksas informāciju par aktualitātēm Latvijas teātra nozares profesionāļiem un organizācijām.
	2. *Pilnvarotā institūcija* apņemas sniegt metodisko palīdzību teātra nozares institūcijām un speciālistiem:
		1. rīkojot starptautiskus tālākizglītības seminārus, lekcijas un meistardarbnīcas, vismaz 1 (vienu) pasākumu gadā, pēc iespējas ietverot sekojošas darbības jomas teātra nozarē: menedžments un mārketings, tehniskās profesijas, radošās profesijas, ne mazāk kā 20 (divdesmit) dalībniekiem gadā;
		2. sniedzot individuālas konsultācijas Latvijas teātra nozares organizācijām un profesionāļiem pastāvīgi, pēc pieprasījuma par mobilitātes iespējām, par līdzdalību starptautiskos semināros, meistardarbnīcās u.tml., ārvalstīs (Eiropas Savienībā, kaimiņvalstīs u.c.), par izglītības, finansējuma u.c. iespējām, kultūras projektu menedžmentu u.c. jautājumiem Latvijā un ārvalstīs (Eiropas Savienībā, kaimiņvalstīs u.c.).
	3. *Pilnvarotā institūcija* apņemas veidot un attīstīt starptautisko sadarbību un pārstāvēt Latvijas teātra nozari starptautiskās sadarbības organizācijās un projektos:
		1. organizējot ārvalstu teātra speciālistu, producentu vizītes Latvijā ar mērķi iepazīstināt ar Latvijas teātra aktualitātēm ne mazāk kā 20 (divdesmit) viesiem gadā;
		2. pastāvīgi uzturot sakarus ar ārvalstu festivāliem, sadarbības tīkliem, producentiem, žurnālistiem, teātra pētniekiem un kritiķiem, palīdzot tiem atrast sadarbības partnerus Latvijā;
		3. veicinot Latvijas teātru un atsevišķu mākslinieku, producentu u.c. radošo līdzdalību starptautiskos projektos (stažieru programmās, kopīgi producētos projektos u.c.), ne mazāk kā 2 (divi) projekti gadā.
	4. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	5. Pārvaldes uzdevumu veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām kultūras organizācijām.
3. **Savstarpējo norēķinu kārtība**
	1. MINISTRIJA, pamatojoties uz likumu „Par valsts budžetu 2017.gadam”, valsts budžeta apakšprogrammas 19.07.00 „Mākslas un literatūra” finanšu līdzekļu sadales komisijas 2016.gada 16.decembra sēdes protokolu Nr.1 un kultūras ministres 2016.gada 16.decembrī apstiprināto tāmi, un konkursa komisijas 2017.gada 17.februāra lēmumu, piešķir *Pilnvarotajai institūcijai* finansējumu **35 572 *euro*** (trīsdesmit pieci tūkstoši pieci simti septiņdesmit divi *euro*, 00 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma pielikums Nr.1) Pārvaldes uzdevumu īstenošanai un rezultātu sasniegšanai 2017.gadā.
	2. MINISTRIJA finansējumu Pārvaldes uzdevumu īstenošanai 2017.gadā pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc Līguma abpusējas parakstīšanas.
	3. Puses likumā par valsts budžetu 2018. un 2019.gadam Pārvaldes uzdevumu īstenošanai pieejamā finansējuma ietvaros apņemas ne vēlāk kā 2 (divu) mēnešu laikā no likuma par valsts budžetu kārtējam gadam izsludināšanas noslēgt atsevišķu finansēšanas līgumu par 2018. un 2019.gadā sasniedzamo rezultatīvo rādītāju apjomu un finansējumu.
	4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma pielikums Nr. 1) pa izdevumu pozīcijām par vairāk nekā 10 % no attiecīgajā tāmes pozīcijās norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	5. *Pilnvarotā institūcija* ne vairāk kā25 % no Pārvaldes uzdevumuīstenošanaipiešķirtā finansējuma drīkst izlietotPārvaldes uzdevumu īstenošanai nepieciešamo administratīvo izmaksu segšanai.
	6. Ja tiek izdarīti grozījumi likumā par  valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.

**4.  Pārskatu sniegšanas un darbības kontroles kārtība**

* 1. *Pilnvarotajai institūcijai* deleģēto Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts finansējuma izlietojumu kontrolē MINISTRIJA.
	2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi.  *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevumu izpildi.
	3. *Pilnvarotā institūcija* ne vēlāk kā līdz Līguma izpildes perioda katra kalendārā gada 31.janvārim iesniedz MINISTRIJĀ pārskatu par Pārvaldes uzdevumu izpildi un piešķirtā valsts finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma pielikums Nr.2), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
	4. Pārvaldes uzdevumu veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus saskaņo ar MINISTRIJU.

**5.  Pušu atbildība**

* 1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto valsts finansējumu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.

**6. Nepārvarama vara**

* 1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 6.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.

**7. Līguma spēkā stāšanās kārtība, grozīšana un izbeigšana**

* 1. Līgums stājas spēkā ar tā parakstīšanas dienu un ir spēkā līdz 2019.gada 31.decembrim vai līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod visu ar Pārvaldes uzdevumu veikšanu saistīto izstrādāto dokumentāciju un informāciju MINISTRIJAI;
		3. iesniedz MINISTRIJAI Līguma izpildes pārskatu.

**8. Citi noteikumi**

* 1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	2. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti, telefona, faksa numuri, e-pasta adreses u.c., tad tā par to ne vēlāk kā 3 (trīs) dienu laikā paziņo rakstiski otrai Pusei.
	3. Visus strīdus un domstarpības, kas varētu rasties, izpildot Pārvaldes uzdevumu, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	4. Līgums ar  2 (diviem) pielikumiem sastādīts 2 (divos) eksemplāros latviešu valodā, katrs uz 9 (deviņām) lapām, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

**9. Pušu juridiskās adreses un rekvizīti**

|  |  |
| --- | --- |
| **Latvijas Republikas Kultūras ministrija** K.Valdemāra iela 11a, Rīga, LV-1364Reģ. Nr.90000042963Valsts kase Rīgas NCKods: TRELLV22Konts: LV17TREL2220511045000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Biedrība „Latvijas Jaunā teātra institūts”** Miera iela 39 – 2, Rīga, LV-1001Reģ. Nr. 40003412185, Valsts kase Rīgas NCKods: TRELLV22Konts: LV94TREL9221420000000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  S.Voldiņš |  G.Laiviņa |
|  |  |

Pielikums Nr.1

2017.gada \_\_.marta

 līdzdarbības līgumam Nr.2.5.-8-\_\_\_\_

**Biedrības „Latvijas Jaunā teātra institūts”**

**valsts pārvaldes uzdevumu īstenošanai nepieciešamo**

**izdevumu tāme 2017.gadam**

|  |  |  |
| --- | --- | --- |
| **Nr.****p.k** | **Pozīcijas nosaukums** | **Kopējās izmaksas** **(*euro*)** |
| **1.** | **Finansējums valsts pārvaldes uzdevumu īstenošanas ietvaros plānotajiem pasākumiem** | **28 534,00** |
| **1.1.** | **Informācijas apkopošana un sniegšana par Latvijas teātra nozares jautājumiem** | **1 517,00** |
| 1.1.1. | Datu bāzes uzturēšanas un aktualizēšanas izmaksas | 432,00 |
| 1.1.2. | Informatīvo materiālu veidošanas un izplatīšanas izmaksas | 885,00 |
| 1.1.3. | Bibliotēkas krājuma papildināšanas un sistematizēšanas izmaksas | 200,00 |
| **1.2.** | **Sadarbības nodrošināšana ar partneriem Latvijā un ārvalstīs** | **5 520,00** |
| 1.2.1. | Komandējumu izdevumi | 5 520,00 |
| **1.3.** | **Ar valsts pārvaldes uzdevumu īstenošanas norišu pasākumiem saistītās izmaksas** | **21 497,00** |
| 1.3.1. | Telpu noma, komunālie maksājumi | 2 510,00 |
| 1.3.2. | Saimnieciskie (biroja preces, transports, sakaru pakalpojumi u.c.) izdevumi | 967,00 |
| 1.3.3. | Personāla atalgojums (autoratlīdzība radošajam personālam par starptautiskās sadarbības un izglītības projektu nodrošināšanu) | 18 020,00 |
| **2.** | **Valsts pārvaldes uzdevumu īstenošanai nepieciešamās administratīvās izmaksas**  | **7 038,00** |
| 2.1. | Personāla atlīdzība (valsts pārvaldes uzdevumu vadība un koordinēšana, informācijas speciālists un komunikācijas speciālists) | 5 838,00 |
| 2.2. | Grāmatvedības nodrošinājums | 1 200,00 |
| **Kopējā summa (*euro*)** | **35 572,00** |

|  |  |
| --- | --- |
| **Latvijas Republikas Kultūras ministrija** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Biedrība „Latvijas Jaunā teātra institūts”** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  S.Voldiņš |  G.Laiviņa |

Pielikums Nr.2

2017.gada \_\_.marta

 līdzdarbības līgumam Nr.2.5.-8-\_\_\_\_

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |
| --- | --- |
| Saskaņā ar LĪDZDARBĪBAS LĪGUMU Nr. |  |
| starp Kultūras ministriju un |
|  |
| (finansējuma saņēmēja nosaukums) |
|  |
| (adrese, tālrunis) |
| iesniedz atskaiti par līguma izpildi | no | Datums | Mēnesis | Gads | līdz | Datums | Mēnesis | Gads |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši:  |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums  | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts(IzmaksasSumma) *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | *euro* | (                                           ) |
|  | Summa vārdiem |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |
| --- | --- |
|  |  |
| (finansējuma saņēmēja vadītāja paraksts) | (vārds, uzvārds) |
|  |  |
| (finansējuma saņēmēja galvenā grāmatveža paraksts) | (vārds, uzvārds) |
| Datums | Mēnesis | Gads |  | Vieta | z.v. |
|  |  |  |  |